CELEX: C2007/315/33
Language: el
Date: 2007-12-22 00:00:00
Title: Υπόθεση C-441/06: Απόφαση του Δικαστηρίου (τέταρτο τμήμα) της 18ης Οκτωβρίου 2007 — Επιτροπή των Ευρωπαϊκών Κοινοτήτων κατά Γαλλικής Δημοκρατίας (Κρατικές ενισχύσεις — Υποχρέωση αναζητήσεως ενισχύσεως — Καθήκον συνεργασίας)

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/20
            
         Απόφαση του Δικαστηρίου (τέταρτο τμήμα) της 18ης Οκτωβρίου 2007 — Επιτροπή των Ευρωπαϊκών Κοινοτήτων κατά Γαλλικής Δημοκρατίας
   (Υπόθεση C-441/06) (1)
   
   (Κρατικές ενισχύσεις - Υποχρέωση αναζητήσεως ενισχύσεως - Καθήκον συνεργασίας)
   (2007/C 315/33)
   Γλώσσα διαδικασίας: η γαλλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος: C. Giolito)
   
      Καθής: Γαλλική Δημοκρατία (εκπρόσωποι: G. De Bergues και S. Ramet)
   Αντικείμενο της υποθέσεως
   Προσφυγή λόγω παραβάσεως κράτους μέλους — Μη εμπρόθεσμη εκτέλεση της αποφάσεως 2005/709/ΕΚ της Επιτροπής, της 2ας Αυγούστου 2004, σχετικά με την κρατική ενίσχυση την οποία έθεσε σε εφαρμογή η Γαλλία υπέρ της France Télécom (ΕΕ 2005, L 269, σ. 30) — Παράβαση των άρθρων 2 και 3 της εν λόγω αποφάσεως καθώς και των άρθρων 10 ΕΚ και 249, τέταρτο εδάφιο, ΕΚ — Υποχρέωση αναζητήσεως ενισχύσεως που έχει κριθεί παράνομη — Δεν επηρεάζουν την υποχρέωση αυτή οι πρακτικές δυσχέρειες σχετικά με τον υπολογισμό του ακριβούς ποσού της προς επιστροφή ενισχύσεως και το γεγονός ότι έχει ασκηθεί προσφυγή κατά της αποφάσεως της Επιτροπής που κρίνει την ενίσχυση παράνομη
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Η Γαλλική Δημοκρατία, μη έχοντας εκτελέσει εμπροθέσμως την απόφαση 2005/709/ΕΚ της Επιτροπής, της 2ας Αυγούστου 2004, σχετικά με την κρατική ενίσχυση την οποία έθεσε σε εφαρμογή η Γαλλία υπέρ της France Télécom, παρέβη τις υποχρεώσεις που υπέχει από τα άρθρα 2 και 3 της αποφάσεως αυτής και από τα άρθρα 249, τέταρτο εδάφιο, ΕΚ και 10 ΕΚ.
            
         
               2)
            
            
               Καταδικάζει τη Γαλλική Δημοκρατία στα δικαστικά έξοδα.
            
         
      (1)  ΕΕ C 310 της 16.12.2006.